De spartanischi König Nabis (207–192 v.xa0Chr.) hett versuecht, Sparta wider zomene mächtige Staat zmache. Wel er för sini Chriegsplän Geld bruucht het, hett er di riiche Oligarche vo Sparta under Druck gsetzt. Die sind zom Tail gfloche und hend sich i d Chüstetstädt verzoge. 195.v.xa0Chr. hend d Röömer de Nabis bisigt und ali Städt a de Chüstestädt vo Sparta abtrennt. Die Städt hend denn de Bund vo de Lakedaimonier bildet, dezue hend au meriri Städt uf de Mani ghört. Die Städt sind frai gsii und sind im Uuftrag vo de Röömer underem Schutz vom Achäische Bund gstande. 21 v.xa0Chr. hett de Chaiser Augustus de Städtebund umstrukturiert und so de Bund vo de Eleutherolakone (Fraiji Lakone) gründet. De Bund het bis 297 n.xa0Chr. bistande und isch denn vom Chaiser Diokletian uufglööst wore, wo de s Römische Riich noi organisiert het.  Denoo versiget di schriftliche Quele und Mani hett a Bidüttig verloore.